源生罪

《源生罪》計劃2023年上畫嘅港產懸疑劇情片，由荷里活回港新銳導演岑嘉彥執導、黃永峯監製，任達華、曾江、鮑起靜、吳婉儀、吳家麗、吳卓羲、陳紫萱、張建聲、郭奕芯、岑珈其演出。

入圍影展包括《第28屆明斯克國際電影節》(入圍競賽單元包括《落葉時節金獎最佳影片獎》、《最佳導演獎》、《最佳電影藝術獎》、《評審團特別獎》、《最佳男女演員獎》、《最佳男女配角獎》) 、《第15屆芝加哥亞洲躍動電影節》、《三藩市國際新概念電影節》(入圍競賽單元《最佳影片》)、墨西哥《第6屆墨西哥作者國際電影節》(入圍競賽單元《最佳新導演》、《最佳劇情長片》。

劇情簡介
故事起源於十五年前一個家庭一直竭力保守嘅秘密，要搵番被遺忘、被剝奪嘅記憶，同時要制裁自己最信任嘅親人。
剛由外國返香港嘅實習護士樊雪兒因為一宗蝴蝶刀連環殺人案，懷疑15年前阿媽嘅死有可疑。佢喺心理學權威教授大哥樊博權嘅催眠治療同另一個阿哥樊承天幫助下，進行回憶潛行。深入過去嘅黑暗世界，揭開阿媽嘅死亡真相。追溯一段段撲朔迷離嘅回憶時，危機逐步逼近。愛嘅盡頭迎來嘅竟然係善惡顛倒嘅開端。

演員表
任達華 飾 樊博權
曾江 飾 林堅
鮑起靜 飾 沈玉娟
吳婉儀 飾 何玉華
吳家麗 飾 姜玉玲
陳紫萱 飾 樊雪兒
吳卓羲 飾 柳聶民
張建聲 飾 樊承天
郭奕芯 飾 樊嘉晴
楊潮凱 飾 萬子
岑珈其 飾 何珈其
張滿源 飾 利健雄
黃天翱 飾 余奕晨
岑尚哲 飾 易子力
黎學勤 飾 李明輝
余曉彤 飾 林瑋洛
安俊豪 飾 林梓軒

港產片
2023年電影